माकपा ने पूरी की आंदोलन की तैयारी
छात्रोंपर लाठीचार्ज और माकपा कार्यालय में तोड़फोड़ के विरोध किए जा रहे आंदोलन को लेकर माकपा ने तैयारियां पूरी कर ली है। माकपा नेता किशन पारीक ने बताया कि 28 दिसंबर को धोद, बुहाला बोसाणा ग्राम पंचायत के लोग जाटिया बाजार में सभा कर रैली के रूप में कलेक्ट्रेट पहुंचेंगे।
प्रदर्शनकारी धारा 144 तोड़ते हुए गिरफ्तारियां देंगे। 29 को कुदन, पलथाना, 30 को खुड़ी लालासी, 31 दिसंबर को मूंडवाड़ा, बाडलवास, मांडेता ग्राम पंचायत के लोग धारा 144 तोड़ेंगे। इसके अलावा सात जनवरी को प्रदेशभर में एसडीएम मुख्यालय को ठप किया जाएगा। इधर, भारत की जनवादी नौजवान सभा के राज्य सचिव रामरतन बगड़िया ने छात्रों पर लाठीचार्ज की निंदा करते हुए निर्दोष छात्रों पर लगाए गए मुकदमे वापस लेने की मांग को लेकर मुख्यमंत्री के नाम ज्ञापन भेजा गया।
hin_Deva awa_Deva hin_Deva